ลักษณะผลิตภัณฑ์หรือบริการ

  (ก) ลักษณะผลิตภัณฑ์

(ลักษณะโครงการที่เปิดดำเนินการอยู่ในปัจจุบันในแต่ละโครงการได้แสดงในเอกสารประกอบแนบท้าย)

(ข) ปัจจัยที่มีผลกระทบต่อโอกาสและข้อจำกัดในการประกอบธุรกิจ

บริษัทฯ ได้รับการรับรองมาตรฐาน ISO 9001 Vesion 2000 ซึ่งแสดงถึงมาตรฐาน
ในการดําเนินงานของบริษัท อาทิเช่น มาตรฐานในการก่อสร้างและออกแบบอาคาร งานขาย
ประสิทธิภาพของบุคคลากร ระบบในการดําเนินงาน
และสภาพแวดล้อมในการปฎิบัติงานที่เป็นไปตามมาตราฐาน ส่วนข้อบัญญัติต่างๆของกรุงเทพมหานคร
กฎหมายเกี่ยวกับสิ่งแวดล้อม กฎหมายเกี่ยวกับการคุ้มครองผู้บริโภคฯลฯ กฎหมายและข้อบังคับต่าง ๆ
เป็นสาเหตุให้เกิดการเปลี่ยนแปลงการใช้ประโยชน์ในพื้นที่ดิน ซึ่งเป็นข้อจํากัดในการดําเนินงาน
บริษัทได้ทําการศึกษาและปฎิบัติตามอย่างเครงครัดเพื่อไม่ให้เกิดความผิดพลาดในการดําเนินงานต่างๆโดยรวม

  (2) การตลาดและภาวะการแข่งขัน

(ก) นโยบายและลักษณะตลาดของผลิตภัณฑ์

กลยุทธ์การตลาด บริษัทฯ เน้นกลยุทธ์ทางการตลาดและนโยบายที่สำคัญ คือ
การขายสินค้าที่มีคุณภาพในระดับราคาที่ผู้มีรายได้ระดับกลางซื้อได้
ในการจัดช่องทางการจำหน่ายสินค้าจะมีบ้านตัวอย่างพร้อมกับการตกแต่งภายในเพื่อให้ลูกค้าเลือกชมที่โครงการ
ส่วนในด้านการโฆษณานั้น บริษัทฯเลือกใช้วิธีการและสื่อโฆษณาต่าง ๆ
ที่เหมาะสมกับลูกค้าเป้าหมายแต่ละกลุ่มให้ได้รับข้อมูลและข่าวสารเพื่อประกอบการตัดสินใจในการซื้อได้ง่ายขึ้น

การวางแผนการตลาด บริษัทฯได้จัดให้มีการเก็บข้อมูลทั้งภายในภายนอกเพื่อนำมา
วิเคราะห์ประกอบรวมกับความชำนาญและประสบการณ์ของผู้บริหารและทีมงานทุก ๆ ฝ่าย
เพื่อศึกษารายละเอียดและใช้เป็นปัจจัยในการวางแผนการตลาดที่มีประสิทธิภาพ

ที่ตั้ง ศึกษาศักยภาพทั้งทางคมนาคม สาธารณูปโภคพื้นฐาน และแนวโน้มของความเจริญในชุมชน
เพื่อตอบสนองความต้องการของผู้อยู่อาศัยในเขตกรุงเทพมหานคร และปริมณฑล

สินค้าที่มีคุณภาพ บริษัทมีนโยบายที่แน่วแน่ในการก่อสร้างบ้านที่มีคุณภาพ เลือกใช้วัสดุที่มี มาตรฐาน
มีการวางแผนในการจัดวางผังโครงการในแต่ละโครงการให้เหมาะสมกับพฤติกรรมของลูกค้า
สำหรับทุก ๆ โครงการ
รวมถึงการจัดการด้านสาธารณูปโภคและสิ่งอำนวยความสะดวกอย่างครบครัน
มีการพัฒนาและปรับปรุงแบบบ้านให้ทันสมัยสอดคล้องกับตลาดปัจจุบันและอนาคต

ราคา การจัดหาที่ดินแต่ละผืนเพื่อนำมาพัฒนาเป็นโครงการขนาดปานกลางและขนาดใหญ่ที่
สมบูรณ์แบบ การจัดหาวัสดุที่ใช้ในการก่อสร้าง
การควบคุมการดำเนินงานอย่างพิถีพิถันทุกขั้นตอนในการก่อสร้างบ้านและพัฒนางานสาธารณูปโภคต่างๆ
เป็นองค์ประกอบหลักที่บริษัทได้ปฏิบัติเพื่อเป็นข้อได้เปรียบในการควบคุมต้นทุนการผลิต
ซึ่งต่ำกว่าคู่แข่งขันในละแวกเดียวกัน

การโฆษณาและประชาสัมพันธ์ เน้นถึงการสร้างภาพพจน์ของบริษัทเกี่ยวกับผู้ถือหุ้น ผู้บริหาร
รวมถึงสินค้า คือรูปแบบบ้าน การจัดวางผัง การสร้างสภาพแวดล้อมที่ดี คุณภาพของบ้าน
และการบริการหลังการขาย ความรับผิดชอบต่อผู้อยู่อาศัยในโครงการ โดยเลือกใช้สื่อโฆษณาต่างๆ
กันไปให้เหมาะสมและสอดคล้องกับกลุ่มเป้าหมายของแต่ละ โครงการ เช่น หนังสือพิมพ์ บิลบอร์ด
วิทยุ วารสาร และเอกสารประกอบการขาย และ Internet

การจำหน่ายและช่องทางการจำหน่าย บริษัทฯ เน้นระบบการขายตรงโดยให้บริการด้านข้อมูล
และรายละเอียดเกี่ยวกับบริษัทฯ โครงการ และรูปแบบบ้าน ซึ่งมีศูนย์ข้อมูลที่สำนักงานใหญ่
และมีสถานที่ตั้งของแต่ละโครงการเป็นจุดรับลูกค้าโดยมี เจ้าหน้าที่บริหารงานขายคอยให้บริการ
มีบ้านตัวอย่างพร้อมการตกแต่งภายในและการจัดแต่งสวนบริเวณภายนอกให้ชม
นอกจากนั้นยังมีการจัดแสดงสินค้าโดยการเสนอแบบจำลองโครงการและแบบจำลองบ้าน
ตามศูนย์จัดแสดงสินค้าเพื่อให้สินค้าได้แพร่หลายสู่กลุ่ม เป้าหมายอีกทางหนึ่ง
ตลอดจนการใช้สื่ออิเลคโทรนิคส์ เพื่อให้ข่าวสารข้อมูลเผยแพร่สู่กลุ่มเป้าหมายผ่านทางเครือข่าย
Internet

ลักษณะลูกค้า

การจัดแบ่งลักษณะของลูกค้าแบ่งได้เป็น 2 ประเภท คือ

1. ลูกค้าเดิม (ลูกค้าที่อาศัยและซื้อบ้านอยู่ในโครงการ) ที่มีความต้องการจะขยายและต้องการ
พื้นที่สำหรับพักอาศัยในขนาดที่ใหญ่ขึ้น และจากลูกค้ากลุ่ม ดังกล่าวนี้จะแนะนำญาติ พี่น้อง และเพื่อน
ๆ มาเป็นลูกค้าของบริษัทในเวลาต่อมา

2. ลูกค้าที่ได้รับข้อมูลข่าวสารต่าง ๆ จากสื่อโฆษณาและการประชาสัมพันธ์
เมื่อลูกค้ากลุ่มนี้ได้ตัดสินใจซื้อบ้านกับบริษัท โดยส่วนใหญ่ในเวลาอีกไม่นานนักก็จะแนะนำคนอื่นๆ
ให้เข้ามาชมและซื้อบ้านกับโครงการอีก

กลุ่มลูกค้าเป้าหมาย

ปี 2545 บริษัท สัมมากร จำกัด (มหาชน) มีโครงการบ้านจัดสรรอยู่ 6 โครงการ คือ
โครงการบางกะปิ เป็นโครงการที่ขายบ้านพร้อมที่ดินในราคาค่อนข้างสูง ตั้งแต่ 5 ล้านบาทขึ้นไป
ส่วนที่เหลืออีก 5 โครงการ คือ โครงการมีนบุรี1, โครงการมีนบุรี2, โครงการนิมิตใหม่,
โครงการรังสิตคลอง 2 และโครงการรังสิตคลอง 7
เป็นโครงการที่ขายบ้านพร้อมที่ดินในราคาระดับปานกลาง คือ มีราคาขายตั้งแต่ 1.8 ถึง 5
ล้านบาท

สัดส่วนจำนวนการจําหน่ายบ้านจําแนกตามกลุ่มลูกค้าเป้าหมาย

+-------------+--------------+---------+-------------+-------+------+
| โครงการ     | ระดับปานกลาง  | สัดส่วน   | ร           | สัดส่วน | รวม  |
|             |              |         | ะดับค่อนข้างสูง |       |      |
| จำนวน:หน่วย  | 1.8-5.0      |         |             |       |      |
|             | ล้านบาท       |         | 5.          |       |      |
|             |              |         | 0ล้านบาทขึ้นไป |       |      |
+-------------+--------------+---------+-------------+-------+------+
| บางกะปิ      | 8            | 0.05    | 11          | 0.85  | 19   |
+-------------+--------------+---------+-------------+-------+------+
| มีนบุรี 1      | 10           | 0.06    | 2           | 0.15  | 12   |
+-------------+--------------+---------+-------------+-------+------+
| มีนบุรี 2      | 31           | 0.20    | -           | 0.00  | 31   |
+-------------+--------------+---------+-------------+-------+------+
| นิมิตรใหม่     | 64           | 0.41    | -           | 0.00  | 64   |
+-------------+--------------+---------+-------------+-------+------+
| รังสิตคลอง2   | 23           | 0.15    | -           | 0.00  | 23   |
+-------------+--------------+---------+-------------+-------+------+
| รังสิตคลอง7   | 20           | 0.13    | -           | 0.00  | 20   |
+-------------+--------------+---------+-------------+-------+------+
| รวม         | 156          | 1.00    | 13          | 1.00  | 169  |
+-------------+--------------+---------+-------------+-------+------+

(ข) ภาวะการแข่งขัน

  - สภาพการแข่งขันในอุตสาหกรรม

ในปี 2545 อุตสาหกรรมภาคอสังหาริมทรัพย์มีการแข่งขันกันสูงมาก
เนื่องจากอุปสงค์หรือความต้องการของผู้บริโภคที่เพิ่มมากขึ้น
เป็นผลมาจากมาตรการส่งเสริมและสนับสนุนต่างๆที่ภาครัฐบาลนํามาใช้ อาทิเช่น
การลดดอกเบี้ยเงินกู้ การจัดงานแสดงต่างๆเพื่อส่งเสริมการตลาด
ส่งผลให้เกิดการแข่งขันแย่งชิงตลาดกันในภาคอุตสาหกรรมมากขึ้น
โดยเห็นได้จากคู่แข่งที่มีอยู่เดิมมีการขยายโครงการใหม่ๆ
และคู่แข่งขันรายใหม่เข้ามาในตลาดอีกจํานวนหนึ่ง
ทําให้สภาพตลาดในอุตสาหกรรมธุรกิจอสังหาริมทรัพย์ในปีที่ผ่านมามีการแข่งขันเพิ่มขึ้น
และคาดว่าในปี 2546 แนวโน้มของการแข่งขันจะยิ่งเพิ่มสูงขึ้นไปอีก

- จำนวนคู่แข่งขัน

คู่แข่งขันที่สำคัญ คือ
คู่แข่งที่มีโครงการตั้งอยู่ในทำเลเดียวกันกับโครงการของสัมมากรและราคาขายอยู่ในระดับเดียวกัน
มีกลุ่มลูกค้าเป้าหมายเดียวกัน คือ ผู้มีรายได้ระดับกลาง

+-----------------+-----------------+--------------+------------------+
| รายชื่อโครงการ    | ที่ตั้ง             | ลักษณะโครงการ | ผู้ประกอบการ       |
+-----------------+-----------------+--------------+------------------+
| ลีฟวิ่ง ลากูน       | ถนนพระยาสุเรนทร์  | บ้านเดี่ยว      | บ.ลีฟวิ่งแลนด์       |
|                 |                 |              | ดีเวลลอปเมนท์ จก.  |
| บ้านรามอินทรา     | ถนนรามอินทรา     | บ้านเดี่ยว      |                  |
|                 |                 |              | บ.ยูไนเต็ด โฮมส์    |
| บ้านมัณฑนา        | ถนนพระยาสุเรนทร์  | บ้านเดี่ยว      | จก.              |
| วงแหวน-รามอินทรา |                 |              |                  |
|                 | ถนนรามอินทรา     | บ้านเดี่ยว      | บ.แลนด์ แอนด์ เฮาส์ |
| บ้านบุรีรมย์        |                 |              | จก.              |
|                 | ถนนนิมิตรใหม่      | บ้านเดี่ยว      |                  |
| คาซาลีน่า         |                 |              | บ.ลลิล            |
|                 | ถนนนิมิตรใหม่      | บ้านเดี่ยว      | แลนด์แอนด์เฮาส์ จก. |
| พนาสนธิ์การ์เดนท์   |                 |              |                  |
| โฮม             | ถนนนิมิตรใหม่      | บ้านเดี่ยว      | บ.วาสท์ลีย์ แลนด์    |
|                 |                 |              | จก.              |
| เค.ซี.การ์เดนท์    | ถนนสุวินทวงศ์      | บ้านเดี่ยว      |                  |
| โฮม 20          |                 |              | บ.ใบหยก จก.      |
|                 | ถนนรังสิต-นครนายก | บ้านเดี่ยว      |                  |
| ชัยพฤกษ์ สุวินทวงศ์  | (คลอง 2)        |              | บ.เค.ซี.เลคแลนด์   |
|                 |                 | บ้านเดี่ยว &    | จก.              |
| บ้านมัณฑนา รังสิต   | ถนนลำลูกกา       | ทาวน์เฮาส์     |                  |
| คลอง 2          |                 |              | บ.แลนด์ แอนด์ เฮาส์ |
|                 | ถนนเลียบคลองสี่    | บ้านเดี่ยว      | จก.              |
| บ้านฟ้าปิยรมย์      |                 |              |                  |
|                 | ถนนเลียบคลองสี่    | บ้านเดี่ยว      | บ.แลนด์ แอนด์ เฮาส์ |
| ศุภาลัยบุรี คลอง 4  |                 |              | จก               |
|                 | ถนนรังสิต-นครนายก | บ้านเดี่ยว      |                  |
| บ้านบุรีรมย์ รังสิต   | (คลอง 3)        |              | บ.เอ็น.ซี.เฮาส์ซิ่ง   |
| คลอง 4          |                 | บ้านเดี่ยว      | จก.              |
|                 | ถนนรังสิต-นครนายก |              |                  |
| บ้านสถาพร (รังสิต  | (คลอง 3)        | บ้านเดี่ยว&     | บ.ศุภาลัย จก.      |
| คลอง 3)         |                 | ทาวน์เฮาส์     |                  |
|                 | ถนนเลียบคลองสาม  |              | บ.ลลิล            |
| บ้านวรางกูล (รังสิต |                 | บ้านเดี่ยว      | แลนด์แอนด์เฮาส์ จก. |
| คลอง 3)         | ถนนรังสิต-นครนายก |              |                  |
|                 | (คลอง 7)        |              | บ.เฉลิมนคร จก.    |
| บ้านวรารักษ์ (รังสิต |                 |              |                  |
| คลอง 3)         |                 |              | บ.วังทอง G.จก.    |
|                 |                 |              |                  |
| ดิสคอฟเวอรี่เพลส   |                 |              | บ.วังทอง G.จก.    |
|                 |                 |              |                  |
|                 |                 |              | บ.ธาราพร็อพเพอร์ตี้  |
|                 |                 |              | จก.              |
+-----------------+-----------------+--------------+------------------+

- สถานภาพและศักยภาพในการแข่งขัน

จุดเด่นของบริษัทในการแข่งขัน

1)บริษัทฯได้รับการรับรองมาตรฐาน ISO 9001 VERSION 2000 ในปี 2545 ในเรื่อง
คุณภาพของงานก่อสร้างและการขาย

2)บริษัทฯมีการจัดการทางการเงิน ด้วยความรอบคอบระมัดระวัง
โดยในปัจจุบันบริษัทมีภาระหนี้เงินกู้จํานวนน้อย ทําให้มีภาระดอกเบี้ยจ่ายที่น้อย
ส่งผลต่อความมั่นคงทางการเงินและสามารถลดความเสี่ยงทางการเงินลงได้

3)บริษัทฯมีผลการดําเนินงานที่ผ่านมาอยู่ในเกณฑ์ที่ดี
โดยเห็นได้จากบริษัทฯมีกําไรสะสมมากทําให้บริษัทฯ มีศักยภาพในการลงทุนที่สูงขึ้น
และมีการจ่ายปันผลผลตอบแทนผู้ถือหุ้นอย่าง สมํ่าเสมอ

4)บริษัทฯมีความแข็งแกร่งใน ตราสินค้า คือ สัมมากร
โดยได้รับความเชื่อถือจากลูกค้าและประชาชนทั่วไปมาช้านาน

5)บริษัทฯเน้นการให้บริการหลังการขาย โดยในแต่ละโครงการของบริษัทฯ
จะมีการให้บริการด้านต่างๆ เช่น สโมสร, สถานออกกำลังกาย, สันทนาการ,
งานสาธารณูปโภคที่ครบวงจร
เพื่อให้ลูกบ้านที่อาศัยอยู่มีความสะดวกสบายและได้รับความพึงพอใจสูงสุด

จุดด้อยของบริษัทในการแข่งขัน

1) บริษัทฯ
ไม่เน้นการส่งเสริมการตลาดมากเมื่อเปรียบเทียบกับคู่แข่งขันโดยการโฆษณาของบริษัทฯส่วนใหญ่จะเป็นการใช้สื่อแบบ
BILLBOARD และการประชาสัมพันธ์
ไม่ได้มีการใช้สื่อโฆษณาที่สามารถเข้าถึงประชาชนส่วนใหญ่ได้มากเท่าคู่แข่ง เช่น
โทรทัศน์และหนังสือพิมพ์ซึ่งต้องใช้งบประมาณสูงทําให้ในบางครั้งประชาชนทั่วไป
ยังไม่รู้จักชื่อเสียงและโครงการของบริษัทเท่าควร

2) บริษัทฯ มีลักษณะของโครงการและแบบบ้าน ไม่เน้นความหรูหรา
โดยแบบบ้านที่ใช้เป็นรูปแบบที่ธรรมดา ซึ่งบางครั้งไม่ตรงกับความต้องการของลูกค้าบางกลุ่ม เช่น
กลุ่มคนรุ่นใหม่ และวัยรุ่น ที่บางครั้งมีอิทธิพลต่อการตัดสินใจซื้อของครอบครัว

บริษัทฯได้วางแนวทางที่จะปรับปรุงข้อเสียเปรียบในการแข่งขันดังกล่าวให้กลายเป็นข้อได้เปรียบในอนาคต
โดยมีนโยบายที่จะเพิ่มช่องทางการส่งเสริมการตลาดที่มากขึ้น รวมทั้ง
มีการออกแบบบ้านใหม่และปรับปรุงแบบบ้านเก่าที่ดูล้าสมัย
ให้ถูกใจและตรงกับความต้องการของผู้บริโภคกลุ่มเป้าหมายให้มากที่สุด

(3) การจัดหาผลิตภัณฑ์และบริการ

(ก) ลักษณะการจัดให้ได้มาซึ่งผลิตภัณฑ์

- การผลิตและนโยบายการผลิต

บริษัทมีขั้นตอนในการพัฒนาโครงการ ดังนี้

1.ศึกษาความเป็นไปได้ของโครงการ

2.เลือกวิธีการลงทุน

3.พิจารณาจัดซื้อที่ดิน

4.เขียนผังโครงการและออกแบบก่อสร้าง

5.ก่อสร้างสาธารณูปโภคและบ้านตัวอย่าง

6.ขาย รับเงินดาวน์ และก่อสร้างบ้าน

7.โอนกรรมสิทธิ์ให้แก่ลูกค้า

8.งานบริการหลังการขาย

บริษัทฯ จะปรับปรุงที่ดินและพัฒนาสาธารณูปโภคพื้นฐานให้แล้วเสร็จไม่ต่ำกว่า ร้อยละ 70
ของพื้นที่ในที่ที่จะเปิดขาย เมื่อทำสัญญาจะซื้อจะขายแล้ว
บริษัทฯจะเริ่มก่อสร้างก่อนถึงกำหนดรับชำระเงินดาวน์งวดสุดท้ายประมาณ 210-270 วัน
ส่วนการควบคุมคุณภาพบริษัทมีเจ้าหน้าที่คุมงานก่อสร้างที่มีความชำนาญและมีจำนวนเพียงพอ
ในการควบคุมคุณภาพจะควบคุมตั้งแต่การจัดหาวัสดุที่ใช้ในการก่อสร้าง ตลอดจนกรรมวิธีการก่อสร้าง
โดยในปี 2545 บริษัทฯได้รับการรับรองมาตราฐาน ISO 9001 VERSION 2000
แสดงถึงงานก่อสร้างที่ได้มาตรฐาน

-การจัดหาวัตถุดิบเพื่อจําหน่าย

ที่ดินซึ่งเป็นวัตถุดิบที่สําคัญของบริษัท บริษัทฯมีนโยบายการจัดซื้อที่ดินโดยพิจารณาจาก
สภาพแวดล้อมและระบบสาธารณูปโภคขั้นพื่นฐาน
รวมทั้งเป็นแหล่งชุมชนที่เดินทางได้ไปมาได้โดยสะดวก โดยในปัจจุบันที่ดินที่จัดซื้อ
มีศักยภาพที่จะสามารถพัฒนาต่อไปในอนาคตได้เป็นอย่างดี

-สภาพปัญหาเกี่ยวกับวัตถุดิบ

วัสดุก่อสร้างทุกประเภทสามารถจัดหาได้ภายในประเทศ
และใช้วิธีเจรจาซื้อขายล่วงหน้าโดยการประมาณจำนวนที่ต้องการใช้ในแต่ละปี
เพื่อให้มั่นใจว่าจะสามารถจัดวัสดุเข้าในกระบวนการก่อสร้างได้อย่างต่อเนื่องแล้วเสร็จได้ทันเวลา
โดยไม่มีการสั่งซื้อวัสดุจากผู้จำหน่ายรายใหญ่ที่มีมูลค่าการซื้อสูงอย่างมีนัยสำคัญ
อย่างไรก็ดีการกําหนดราคาซื้อขายล่วงหน้าจะมีระยะเวลาพอสมควร
บริษัทฯจะยังมีความเสี่ยงในเรื่องความผันผวนทางด้านราคาของวัสดุก่อสร้างซึ่งได้แสดงไว้ในหัวข้อปัจจัยความเสี่ยงดังที่กล่าวมาแล้ว

-การจัดจ้างผู้รับเหมา

บริษัทจะว่าจ้างผู้รับเหมาภายนอกเป็นผู้ดำเนินงานก่อสร้างสาธารณูปโภคและบ้านพักอาศัย
โดยผู้รับเหมาส่วนใหญ่จะเป็นผู้รับเหมา ขนาดเล็กถึงปานกลางและมีผลงานในบริษัทมาเป็นเวลานาน
บริษัทจะจัดงานให้แก่ผู้รับเหมาตามความชำนาญงานแต่ละประเภท
ทำให้บริษัทฯสามารถควบคุมมาตรฐานการก่อสร้างได้ดียิ่งขึ้นและยังสามารถแก้ไขปัญหาได้ทัน

-จํานวนผู้จําหน่ายวัตถุดิบ

บริษัทฯ มีการตกลงซื้อขายวัตถุดิบจากผู้จําหน่ายจํานวนมาก ในที่นี้มีจํานวนมากกว่า 10 รายขึ้นไป
ทั้งนี้เพื่อขจัดปัญหาความเสี่ยงเรื่องการพึงพาผู้จัดจําหน่ายน้อยรายออกไป

(ข) ผลกระทบสิ่งแวดล้อม

- การดําเนินการเพื่อลดผลกระทบต่อสิ่งแวดล้อม

ผลกระทบต่อสิ่งแวดล้อมประการที่สำคัญของโครงการที่อยู่อาศัย คือ น้ำเสียจาครัวเรือน
ดังนั้นทุกโครงการของบริษัทจึงมีการจัดทำระบบบำบัดน้ำเสียที่ถูกต้องตามมาตรฐานและมีการตรวจสอบซ่อมบำรุงเครื่องจักรให้มีสภาพใช้งานได้ดีอยู่เสมอ

- ข้อพิพาทหรือถูกฟ้องร้องเกี่ยวกับสิ่งแวดล้อม

  “ไม่มี”

(4) งานที่ยังไม่ได้ส่งมอบ

งานที่ยังไม่ได้ส่งมอบประกอบด้วยค่าก่อสร้างบ้านและพัฒนาที่ดิน ณ วันที่ 31 ธันวาคม 2545 มีมูลค่า
282.78 ล้านบาท

มูลค่างานที่ยังไม่ได้ส่งมอบเปรียบเทียบ 3 ปี

หน่วย : ล้านบาท

+-----------------------+---------------+---------------+--------------+
| ค่าก่อสร้างและพัฒนาที่ดิน    | 2545          | 2544          | 2543         |
+-----------------------+---------------+---------------+--------------+
| โครงการบางกะปิ         | 30.10         | 34.56         | 34.42        |
+-----------------------+---------------+---------------+--------------+
| โครงการมีนบุรี           | 54.05         | 31.68         | 34.73        |
+-----------------------+---------------+---------------+--------------+
| โครงการนิมิตรใหม่        | 58.97         | 58.83         | 35.01        |
+-----------------------+---------------+---------------+--------------+
| โครงการรังสิตคลอง2      | 69.78         | 65.26         | 65.02        |
+-----------------------+---------------+---------------+--------------+
| โครงการรังสิตคลอง7      | 69.88         | 70.17         | 81.35        |
+-----------------------+---------------+---------------+--------------+
| รวม                   | 282.78        | 260.51        | 250.53       |
+-----------------------+---------------+---------------+--------------+